20.3.2009	SM086:00/2007

Jakelussa mainitut

PORA II hankkeen asettamispäätös (SM086:00/2007, 7.3.2008)

PORA II Tietojärjestelmä-työryhmän jäsenten nimeämiNEN

Poliisin hallintorakenneuudistuksen toiseen vaiheen suunnittelua ja toteuttamista varten on asetettu viiteasiakirjan mukainen PORA II hanke. Hankkeen tehtävänä on suunnitella ja toteuttaa poliisin toisen vaiheen hallintorakenneuudistus siten, että nykyisestä sisäasiainministeriön poliisiosastosta osa muodostaa myös tulevaisuudessa sisäasiainministeriön poliisiosaston ja osa muodostetaan poliisihallituksen. Tämän myötä poliisin hallintorakenteesta muodostuu kaksiportainen. Toteutukseen liittyy myös nykyisten lääninhallitusten poliisiosastojen yhdistäminen poliisihallitukseen. Hallintorakenteen muutos tulee voimaan 1.1.2010.
 
Rakenneuudistuksen toisella vaiheella tulee olemaan vaikutuksia poliisin valtakunnallisiin tietojärjestelmiin ja vaikutukset ulottuvat myös niiden poliisin sidosryhmien tietojärjestelmiin, joihin poliisi tallettaa tietoja teknisen käyttöyhteyden avulla. Pääosa näistä vaikutuksista on jo huomioitu hallintorakenneuudistuksen ensimmäisen vaiheen aiheuttamissa tietojärjestelmämuutoksissa.

Poliisitoimintayksikkö pyytää niitä poliisiosaston yksiköitä, joita asia koskee sekä jakelussa mainittuja virastoja nimeämään edustajansa perustettavaan työryhmään 31.3.2009 mennessä. Nimettävien henkilöiden tulisi olla kyseisen yksikön tai viraston toiminnan asiantuntijoita, joilla on edellytykset arvioida muutosten vaikutukset tietojärjestelmiin ja tietojärjestelmäyhteistyöhön. Hallinnon tietotekniikakeskus HALTIKia pyydetään asettamaan hankkeelle projektipäällikkö. Vastaukset pyydetään lähettämään sähköpostilla sisäasiainministeriön kirjaamoon: sm.kirjaamo@intermin.fi sekä tiedoksi osastosihteeri Eeva Lapille (eeva.lappi@poliisi.fi).

Työryhmän tehtävänä on selvittää hallintorakenneuudistuksen toisen vaiheen vaikutukset poliisin käyttämiin tietojärjestelmiin sekä määritellä, suunnitella ja toteuttaa tarvittavat muutokset 31.12.2009 mennessä. Työryhmä voi tarvittaessa perustaa alatyöryhmän käsittelemään tietoteknisiä kysymyksiä.

Osallistuminen työryhmätyöhön on virkatyötä, josta ei makseta erillisiä korvauksia. Virkamatkoista aiheutuvat kustannukset maksetaan poliisin tietojärjestelmien kehittäminen hankkeelta. Tietojärjestelmien muutoskustannuksiin haetaan erillisrahoitus.

Poliisijohtaja		Jorma Toivanen

Tietohallintopäällikkö		Tapani Hämäläinen

JAKELU		Poliisiosaston yksiköt
Keskusrikospoliisi
Liikkuva poliisi
Poliisiammattikorkeakoulu
Poliisin teknikkakeskus
Poliisin lääninjohdot
Helsingin poliisilaitos
Hallinnon tietotekniikkakeskus HALTIK
Palvelukeskus PALKE
Oikeusministeriö
Valtakunnansyyttäjän virasto
Oikeusrekisterikeskus
Ajoneuvohallintokeskus

TIEDOKSI		Poliisiylijohtaja Mikko Paatero
Rajavartiolaitoksen esikunta
Tullihallitus